Gianfranco Zola

Gianfranco Zola (født 5. juli 1966 i Oliena på Sardinia i Italia) er en italiensk fotballtrener og tidligere fotballspiller.

Han mistet etter avslutningen av sesongen 2009-2010 trenerjobben i den engelske Premier League-klubben West Ham United FC etter drøye to år i stillingen. Fortsatte så i Watford FC i ett år, fikk ett år i Cagliari Calcio.

 Spillerkarriere 
I 1984 signerte han en proffkontrakt med det sardinske laget Nuorese. Fem år etter signerte han for Napoli og samme år debuterte han i Serie A. I 1991 overtok han den legendariske drakt nummer 10. I 1993 ble han solgt til Parma FC der han vant UEFA-cupen, og kom på andreplass i både Serie A og Coppa Italia.

 Chelsea FC 
I november 1996 ble Zola solgt til Chelsea FC for 4,5 millioner britiske pund som en av flere utenlandske spillere av manager Ruud Gullit.
I Chelsea FC var han kjent som en «magiker» og en spiller som alltid var farlig på frispark.
I 1997 ble han kåret til den beste spilleren i England av de andre spillerne. Han var den første spilleren som noen gang har vunnet denne prisen uten å ha spilt en hel sesong i FA Premier League, Zola var den første spilleren i Chelsea som vant denne prisen.

Gianfranco Zola ble i 2006 æresmedlem av Storbritannia.
Zola ble også kåret av Chelsea FCs supportere som den beste spilleren i Chelsea FC gjennom tidene.

 Cagliari Calcio 
I 2003 dro Zola til Cagliari Calcio. Like etter at Zola ble solgt prøvde Roman Abramovitsj å kjøpe tilbake Zola. Da budet ble avslått prøvde Roman Abramovitsj å kjøpe hele Cagliari. Hans bud ble avslått. Zola var en av hovedgrunnene til at Cagliari rykket opp. Zola ble et år til i klubben før han la opp.

Hans trøye nummer 10 ble fredet i Cagliari. Chelsea FC freder ikke trøyenumre, men ingen har blitt tildelt hans trøye nummer 25 etter at han dro.

 West Ham United 
I september 2008 ble det bekreftet at Zola tok over managerstillingen etter Alan Curbishley i West Ham United. Den 11. mai 2010 ble det bekreftet at ledelsen av West Ham United hadde avskjediget ham.

 Watford 
Juli 2012 signerte Zola en kontrakt med den engelske Championship-klubben Watford FC. Kontrakten strekker seg over to år.

 Meritter 
 VM 1994
 EM 1996
 Vinner av Supercupen 1993(Parma) og 1998(Chelsea)
 Vinner av UEFA-cupen 1994(Parma)
 Vinner av Cupvinnercupen 1998(Chelsea)
 Vinner av Ligacupen 1998 (Chelsea)
 Vinner av FA-cupen 1997 og 2000 (Chelsea)

 Klubber 
 Nuorese
 Sassari Torres
 Napoli
 Parma
 Chelsea
 Cagliari

 Referanser 

 Eksterne lenker 


Kategori:Italienske fotballspillere
Kategori:Italienske fotballtrenere
Kategori:Spillere i Fotball-VM 1994
Kategori:Spillere i Fotball-EM 1996
Kategori:Fotballspillere for Sassari Torres
Kategori:Fotballspillere for SSC Napoli
Kategori:Fotballspillere for Parma FC
Kategori:Fotballspillere for Chelsea FC
Kategori:Fotballspillere for Cagliari Calcio
Kategori:Fotballtrenere for West Ham United FC
Kategori:Fotballtrenere for Cagliari Calcio
Kategori:Fotballtrenere for Watford FC
Kategori:Fotballtrenere for Birmingham City FC
Kategori:Honorære utnevnelser til Order of the British Empire
Kategori:Personer fra provinsen Nuoro